
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2021. gada 15. jūnija noteikumos Nr. 384 "Būvju tehniskās apsekošanas būvnormatīvs LBN 405-21"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministrijas iniciatīva
1.2. Mērķis
Mērķa apraksts
Noteikumu projekts izstrādāts ar mērķi nodrošināt augstu inženierbūvju ekspluatācijas drošuma uzraudzību, nosakot Ministru kabineta 2021. gada 15. jūnija noteikumos Nr. 384 "Būvju tehniskās apsekošanas būvnormatīvs LBN 405-21" (turpmāk - LBN 405-21) obligātu periodisko tehnisko apsekošanu vēja elektrostacijām, torņiem un mastiem, kuru augstums pārsniedz 60 metrus, lai savlaicīgi konstatētu būves tehniskā stāvokļa pasliktināšanos un novērstu iespējamu apdraudējumu cilvēku dzīvībai, veselībai, videi un īpašumam.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašlaik LBN 405-21 nosaka obligātu periodisko tehnisko apsekošanu atsevišķām būvju grupām, tostarp publiskām ēkām, daudzstāvu daudzdzīvokļu dzīvojamām ēkām un atsevišķām inženierbūvēm, piemēram, tiltiem, pārvadiem, tuneļiem un atbalstsienām. Tomēr LBN 405-21 neparedz obligātu periodisko tehnisko apsekošanu vēja elektrostacijām, torņiem un mastiem, kuru augstums pārsniedz 60 metrus.
Problēmas un risinājumi
Problēmas apraksts
Augstas inženierbūves – vēja elektrostacijas, torņi un masti, kuru augstums pārsniedz 60 metrus, ekspluatācijas laikā ir pakļautas vēja slodžu, noguruma, korozijas, vibrācijas un citu ārējo faktoru iedarbībai, kas ilgtermiņā var ietekmēt to tehnisko stāvokli un ekspluatācijas drošumu. Būves konstrukciju bojājumi vai sabrukums var radīt būtisku apdraudējumu cilvēku dzīvībai un veselībai, videi, kā arī trešo personu īpašumam.

Pašlaik LBN 405-21 neparedz pienākumu periodiski veikt šo inženierbūvju tehnisko apsekošanu, līdz ar to nav vienota preventīva mehānisma, kas nodrošinātu regulāru būvju tehniskā stāvokļa izvērtēšanu un savlaicīgu potenciālo bojājumu konstatēšanu.
Risinājuma apraksts
Noteikumu projekts paredz papildināt LBN 405-21 ar prasību vēja elektrostacijām, torņiem un mastiem, kuru augstums pārsniedz 60 metrus, veikt periodisko tehnisko apsekošanu ne retāk kā reizi 10 gados.
Vienlaikus tiek noteikts pārejas regulējums inženierbūvēm, kas nodotas ekspluatācijā pirms 2017. gada 1. janvāra un kurām pēdējo 10 gadu laikā tehniskā apsekošana nav veikta, paredzot pirmo periodisko tehnisko apsekošanu veikt līdz 2028. gada 31. decembrim.

60 metru augstuma kritērijs izvēlēts, ņemot vērā nepieciešamību noteikt prioritāru periodiskās tehniskās apsekošanas pienākumu augstām inženierbūvēm, kuru konstrukcijas ekspluatācijas laikā ir pakļautas būtiskām vēja slodzēm, dinamiskām slodzēm, vibrācijām, nogurumam un citiem vides iedarbības faktoriem. Palielinoties būves augstumam, palielinās vēja iedarbības un ar to saistīto dinamisko efektu nozīme. 60 metru robeža noteikta kā praktisks riska kritērijs, lai periodiskās tehniskās apsekošanas pienākumu attiecinātu uz augstākajām vēja elektrostacijām, torņiem un mastiem, vienlaikus neradot nesamērīgu slogu ievērojami plašākam zemāku inženierbūvju lokam. Minētais augstuma kritērijs nav saistīts ar būves grupu, bet ir izvēlēts, ņemot vērā  nepieciešamību prioritāri uzraudzīt augstas inženierbūves.

Periodiskās tehniskās apsekošanas intervāls – ne retāk kā reizi 10 gados – izvēlēts, ņemot vērā nepieciešamību nodrošināt regulāru, bet samērīgu būves tehniskā stāvokļa pārbaudi. Desmit gadu intervāls nodrošina, ka būves tehniskais stāvoklis tiek sistemātiski izvērtēts visā tās ekspluatācijas laikā, vienlaikus ņemot vērā, ka būves tehniskais stāvoklis tiek uzraudzīts arī tās ikdienas ekspluatācijas, uzturēšanas un tehniskās apkopes ietvaros. Tādējādi periodiskā tehniskā apsekošana reizi 10 gados ir papildu preventīvs kontroles mehānisms, nevis vienīgais būves tehniskā stāvokļa uzraudzības veids.

LBN 405-21 grozījumos paredzētā prasība veikt periodisku tehnisko apsekošanu vēja elektrostacijām, torņiem un mastiem, kuru augstums pārsniedz 60 metrus, nav attiecināma uz elektroapgādes komersantu līnijveida (lineārajām) inženierbūvēm un to sastāvā esošajiem elektropārvades līniju balstiem, kā arī ar šīm līnijveida inženierbūvēm saistītajām transformatoru apakšstaciju un sadalietaišu ēkām, ciktāl uz tām saskaņā ar LBN 405-21 2.1. apakšpunktu neattiecas būvnormatīva piemērošanas joma. Tāpat minētā prasība nav attiecināma uz elektroapgādes komersantu apakšstaciju teritorijā izvietotām būvēm un inženierbūvēm, kas funkcionāli nodrošina elektroenerģijas sistēmas infrastruktūras darbību.

Veicot vēja elektrostacijas periodisko tehnisko apsekošanu, būvkonstrukciju tehniskā stāvokļa novērtēšanai tehniskās apsekošanas veicējs var izmantot arī būves ekspluatācijas laikā sagatavoto tehnisko dokumentāciju un iepriekš veikto pārbaužu rezultātus. Tie var ietvert vēja elektrostacijas ražotāja (OEM), tā pilnvarota servisa uzņēmuma, sertifikācijas institūcijas vai cita kompetenta tehniskā eksperta veiktās tehniskās pārbaudes un inspekcijas, tehniskās apkopes dokumentāciju, konstrukciju pārbaudes un mērījumu rezultātus, defektu un bojājumu uzskaiti, iepriekšējo tehnisko apsekošanu rezultātus un citu pieejamo dokumentāciju, kas raksturo būvkonstrukciju tehnisko stāvokli. Tehniskās apsekošanas veicējs izvērtē minētās informācijas aktualitāti un atbilstību un veic nepieciešamās pārbaudes, lai noteiktu būvkonstrukciju tehnisko stāvokli.

Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
nekustamā īpašuma īpašnieki
būvspeciālisti
Ietekmes apraksts
LBN 405-21 grozījumi var ietekmēt fiziskās personas, kuru īpašumā ir vēja elektrostacijas, torņi vai masti, kuru augstums pārsniedz 60 metrus, kā arī būvspeciālistus, kas veic periodisko tehnisko apsekošanu.

Izvērtējot publiski pieejamo informāciju, secināms, ka fizisko personu īpašumā esošo šādu inženierbūvju skaits ir neliels, jo lielākā daļa vēja elektrostaciju, kā arī elektronisko sakaru torņu un mastu pieder juridiskajām personām.

Regulējuma rezultātā fiziskajām personām, kuru īpašumā ir minētās inženierbūves, radīsies pienākums organizēt periodisko tehnisko apsekošanu ne retāk kā reizi 10 gados. Ņemot vērā, ka tehniskā apsekošana jāveic tikai reizi 10 gados, administratīvais un finansiālais slogs ir uzskatāms par samērīgu.

Pēc Ekonomikas ministrijas rīcībā esošās informācijas un būvniecības nozares speciālistu sniegtā vērtējuma vienas augstas inženierbūves periodiskās tehniskās apsekošanas izmaksas orientējoši ir no 1 000 līdz 5 000 euro atkarībā no būves veida un izmantotajām apsekošanas metodēm.
Juridiskās personas
nekustamā īpašuma īpašnieki
būvkomersanti
Ietekmes apraksts
LBN 405-21 grozījumi galvenokārt ietekmēs juridiskās personas, kuru īpašumā vai valdījumā ir vēja elektrostacijas, torņi un masti, kuru augstums pārsniedz 60 metrus, kā arī būvkomersantus, kas veic tehniskās apsekošanas.

Izvērtējot publiski pieejamo informāciju, secināms, ka regulējums attieksies uz vairāk nekā 100 ekspluatācijā esošām vēja elektrostacijām (vēja turbīnām), kā arī vairākiem desmitiem elektronisko sakaru, radio un citu torņu un mastu.

Regulējuma rezultātā būvju īpašniekiem radīsies pienākums organizēt periodisko tehnisko apsekošanu ne retāk kā reizi 10 gados. Vienlaikus būvkomersantiem var pieaugt pieprasījums pēc tehniskās apsekošanas pakalpojumiem. Ņemot vērā, ka apsekošana jāveic tikai reizi 10 gados, administratīvais un finansiālais slogs ir uzskatāms par samērīgu.

Pēc Ekonomikas ministrijas rīcībā esošās informācijas un būvniecības nozares speciālistu sniegtā vērtējuma vienas augstas inženierbūves periodiskās tehniskās apsekošanas izmaksas orientējoši ir no 1 000 līdz 5 000 euro atkarībā no būves veida un izmantotajām apsekošanas metodēm.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Saite uz sabiedrības līdzdalības rezultātiem tika nodrošināta TAP portālā
6.3. Sabiedrības līdzdalības rezultāti
Sabiedrības līdzdalības rezultātu apkopojums publicēts TAP portālā

6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

